Tarybinių ir Kinijos naikintuvų NATO kodiniai pavadinimai
Tarybinių ir Kinijos naikintuvų NATO kodiniai pavadinimai – tiek naujai naujai aptinkamai, tiek iš seniau naudojamai TSRS ir Kinijos karinei technikai NATO suteikti kodiniai pavadinimai. Ši, JAV kariuomenėje atsiradusi, tačiau netrukus NATO standartu tapusi kodinių pavadinimų sistema (angl. Reporting Names) naudojama žymėti ne NATO šalyse sukurtus karinius orlaivius, laivus ir kitą įrangą. Sistema supaprastina įrangos identifikavimą vietoje originalaus pavadinimo naudojant trumpus, vienaskiemenius ar dviskiemenius pavadinimus. Siekiant sumažinti painiavos riziką, NATO kodinių pavadinimų sistemoje naudojami neįprasti ar išgalvoti pavadinimai. Tokiu būdu buvo sumažinama galimybė, kad pasirinkti pavadinimai pasitaikytų įprastame pokalbyje. Fiksuoto sparno orlaiviams pavadinti naudojamų žodžių skiemenų kiekis nurodo orlaivio variklių tipą. Vienaskiemeniai pavadinimai žymi stūmoklinius arba turbosraigtinius variklius, dviskiemeniai kodai nurodo į reaktyvinius variklius. Bombonešiams buvo priskirti pavadinimai, anglų kalboje prasidedantys raide „B“, pvz. „Badger“ (liet. „barsukas“ – Tupolev Tu-16), „Blackjack“ (Tupolev Tu-160) ar „Bear“ (liet. „lokys“ – Tupolev Tu-95). „F“ raide prasidedantys terminai buvo priskiriami naikintuvams ar šturmo lėktuvams, pvz. „Frogfoot“ – „Sukhoi Su-25“. Transporto orlaiviams sistema numatė raide „C“ (angl. „Cargo“ – „krovinys“) prasidedančius pavadinimus: pvz. Antonov An-124 gavo indeksą „Condor“ o „Iljushin Il-76“ – „Candid“. Sraigtinių (proplerinių) naikintuvų kodinius pavadinimus sudaro vieno skiemens žodžiai (pvz., Frank), o reaktyvinių – dviejų skiemenų (pvz., Fulcrum).